CELEX: 32002R2147
Language: bg
Date: 2002-12-02 00:00:00
Title: Регламент (ЕО) № 2147/2002 на Комисията от 2 декември 2002 година за изменение на Регламент (ЕО) № 1455/1999 относно определяне на стандартите за търговия със сладки пиперки

Важна правна забележка

|

32002R2147

Официален вестник n° L 326 , 03/12/2002 стр. 0008 - 0009 специално чешко издание глава 3 том 37 стр. 436  - 437 специално испанско издание глава 3 том 37 стр. 436  - 437 специално унгарско издание глава 3 том 37 стр. 436  - 437 специално литвийско издание глава 3 том 37 стр. 436  - 437 LV.ES глава 3 том 37 стр. 436  - 437 MT.ES глава 3 том 37 стр. 436  - 437 PL.ES глава 3 том 37 стр. 436  - 437 SK.ES глава 3 том 37 стр. 436  - 437 специално словенско издание глава 3 том 37 стр. 436  - 437

		20021202Регламент (ЕО) № 2147/2002 на Комисиятаот 2 декември 2002 годиназа изменение на Регламент (ЕО) № 1455/1999 относно определяне на стандартите за търговия със сладки пиперкиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци [1], последно изменен с Регламент (ЕО) № 545/2002 [2], и по-специално член 2, параграф 2 от него,като има предвид, че:(1) Регламент (ЕО) № 1455/1999 на Комисията [3], изменен с Регламент (ЕО) № 2706/2000 [4], установява разпоредбите относно търговския вид и маркировката на опаковките със сладки пиперки.(2) По причини на прозрачност за световния пазар е целесъобразно да се вземе предвид последното изменение на стандартите, препоръчани за пиперките от Икономическата комисия за Европа на Организацията на обединените нации, които предвиждат опаковките, съдържащи пиперки с различен цвят, да не съдържат непременно еднакъв брой пиперки от различните цветове, при условие че върху опаковката е нанесено подходящото обозначение. Освен това е удачно да се предвиди опаковките, предназначени за потребителя, да могат да съдържат не само пиперки с различен цвят, но също и пиперки от различни видове.(3) Разпоредбите, отнасящи се до маркировката, трябва да бъдат изяснени в няколко аспекта, по-специално по отношение на обозначаването на опаковките, предназначени за потребителя, съдържащи смес от пиперки с различни цветове и/или от различни видове.(4) Регламент (ЕО) № 1455/1999 следва съответно да бъде изменен.(5) За да прилагат разпоредбите на настоящия регламент, операторите трябва да извършат някои технически приспособявания, по-специално по отношение на техните съоръжения за опаковане. Следователно приложението към настоящия регламент трябва да започне след достатъчно продължителен период от датата на неговото влизане в сила.(6) Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,ПРИЕ НАСТОЯЩИЯ РЕГЛАМЕНТ:Член 1Приложението към Регламент (ЕО) № 1455/1999 се изменя в съответствие с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейските общности.Той се прилага от първия ден на третия месец, следващ този на неговото влизане в сила.Настоящият регламент е задължителен в своята цялост и се прилага пряко във всички държави-членки.Съставено в Брюксел на 2 декември 2002 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 84, 28.3.2002 г., стр. 1.[3] ОВ L 167, 2.7.1999 г., стр. 22.[4] ОВ L 311, 12.12.2000 г., стр. 35.--------------------------------------------------20021202ПРИЛОЖЕНИЕПриложението към Регламент (ЕО) № 1455/1999 се изменя, както следва:1. В дял V (Разпоредби относно търговския вид), в точка А (Еднородност), втората и третата алинея се заменят със следния текст:"Въпреки това опаковките могат да съдържат смес от сладки пиперки с различни цветове, при условие че са еднородни по произход, качество, търговски вид и размер (доколкото сортирането по размер задължително).Предназначените за потребителя опаковки с нетно тегло не по-голямо от един килограм, могат да съдържат смес от сладки пиперки, с различни цветове, при условие че са еднородни по отношение на качеството им и, за всеки цвят и/или търговски вид, по отношение на техния произход."2. Дял VI (Разпоредби относно маркировката) се изменя, както следва:а) точки Б и В се заменят със следния текст:"Б. Естество на продуктаКогато съдържанието на опаковката не се вижда отвън:- "пиперки сладки",- цвят,- търговски вид ("дълги", "камби без връх", "камби с връх", "плоски") или наименование на сорта.В случай на предназначени за потребителите опаковки, съдържащи смес от пиперки с различни цветове и/или търговски тип:- "смес от пиперки" или сходно обозначение,- когато съдържанието на опаковката не се вижда отвън, цветове и/или търговски видове сладки пиперки и брой пиперки от всеки цвят и/или търговски вид.В. Произход на продуктаСтрана на произход и, евентуално, производствена зона или национално, регионално или местно наименование.В случай на предназначени за потребителите опаковки и които съдържат смес от пиперки с различни цветове и/или търговски вид с различен произход, посочването на всяка страна на произход трябва да фигурира непосредствено до наименованието на съответния цвят и/или търговски вид."б) в точка Г (Търговски характеристики) третото тире се заменя със следния текст:- "— по целесъобразност, "миниатюрни пиперки", "коктейлни пиперки" или всякакво друго подходящо наименование за миниатюрните продукти. В случай че в една и съща опаковка са смесени няколко вида миниатюрни продукти, упоменаването на всички продукти в опаковката е задължително, както и това на съответния им произход."--------------------------------------------------